Приятно магазинче с хубави детски обувки. Това магазинче го открих случайно, търсейки обувки за малката ми дъщеричка и то конкретно на тази фирма Барт. Понеже бях купила техни обувки от мола, но се оказаха малки, бяха последна бройка и нямаше как да ми ги заменят. Реших да видя дали нямат представителен магазин. Оказа се, че в магазина им има страхотно разнообразие на детски и бебешки обувки и цените при това са повече от нормални. При намаление дори варират от девет лева до към двайсетина лева. Качеството на самите обувки е сравнително добро. Нямам конкретни забележки поне за нашите. Единствено на някой модели за мен поне номерацията малко се разминава. Смятам, че са умалени със един номер. Моделчетата са много интересни и биха задоволили всякакъв вкус. Хубавото е, че имат гаранция и опция за връщане и подмяна в рамките на седем дни, ако не се лъжа. Освен обувки, което мен конкретно ме интересуваше, има и дрешки, играчки и други стоки за бебе и дете. Изобщо има какво да си купи човек. За съжаление и те бяха свършили модела, който искахме, понеже бил минала колекция. В крайна сметка си купихме друг модел.